НАРОДНО ЧИТАЛИЩЕ „ПРОСВЕТА-1920”

**с. Слатино, п.к. 2642, ул. „ Божур „ № 33 , община Бобошево, обл. Кюстендил**

**тел., 0893 426 146,e-mail : prosveta1920@abv.bg**

Изх. № …………/……………

**ДО ОБЩИНСКИ СЪВЕТ**

**Град БОБОШЕВО**

ИНФОРМАЦИЯ ЗА ДЕЙНОСТТА НА

НЧ „ ПРОСВЕТА-1920”

село СЛАТИНО за 2021 година

**УВАЖАЕМИ ОБЩИНСКИ СЪВЕТНИЦИ,**

**„Читалището е сърцето на една общност. Ако сърцето не функционира, няма как да търсим развитие.”**

НЧ „ Просвета 1920г.“ с. Слатино е регистрирано с фирмено дело № 905 през 1997г.

Към Министерството на културата се води публичен регистър на народните читалища и читалищните сдружения.

НЧ „ Просвета 1920г.“ с. Слатино е вписан в регистъра на народните читалища под рег. № 1249.

Членовете на НЧ „Просвета 1920 „ наброяват 115 души.

Читалището разполага с работеща библиотека, като библиотечния фонд наброява общо 7988 библиотечни единици. За 2021 год. има 145 читателя и 1351 посещения в библиотеката.

За популяризиране на дейността на фонда си читалищната библиотека организира:

--Инициативи, свързани с книгата,традициите и културни мероприятия.

-- Работа с най-малките деца с цел зараждане интереса към книгата и развитие на творческите дарби.

**През 2021 г. ново постъпилата литература е:**

- От дарения от частни лица – 178 тома.;

-Закупени бяха 75 тома ./ което включва абонамент към списание „ Журнал“ с две книги месечно. /

В библиотеката целогодишно се организираха тематични витрини свързани с книгата:

* Ден на отворените врати на библиотеката
* Ден на библиотекаря – В този ден, децата от селото имаха възможност да бъдат те библиотекари, за да се докоснат от близо с дейността в библиотеката.
* Вечер на книгата – чети и разкажи.
* Международен ден на детската книга.

Народно читалище „Просвета-1920“ организира празнични програми и мероприятия, стреми се да запази българските традиции и върви по пътя на модернизацията.

1. **МЕРОПРИЯТИЯ НА ЧИТАЛИЩЕТО:**

**Проведени през 2021 година :**

От 01. 01.2021г. до 1.03.2021г. НЧ „Просвета 1920“ не извършваше дейности по забрана от Министерството на културата и поради епидемиологичната обстановка с COVID – 19.

1. 01.03. Баба Марта-празника се проведе на открито, като местна жена преоблечена ,като добрата Баба ,приветства децата и им раздаде мартенички. За настроение бе подготвено специален статив по случая за да могат желаещите да се превъплътят в Пижо и Пенда , също така бяха направени 40 бр. „ ядящи“ мартенички за всеки гост. На празника се включиха още дарители, които зарадваха децата с лакомства и мартенички.
2. 03.04.. – Със съдействието на читалището Вергиния Запрянова – 11г. спечели конкурс за рисунка. Наградена бе на 2 място.
3. 17.04. – Проведе се кръжок на тема „ рисунка върху камък“.
4. 22.04. – със съдействието на жители от селото бе посадено плодно дръвче-ябълка в чест на деня на земята.
5. 25.04.- Отбелязахме празника Цветница с направата на букетчета от най-малките.
6. Бе направена Великденска украса за радост на жителите от селото.
7. 01.05. - Първи кръжок на открито- Боядисване на великденски яйца от стиропор с естествени материали, маниста и други.
8. 24.май Читалището организира конкурс по стихоплетство, за първо място бе предвидено предметна награда и статия и публикуване на стихотворението във вестник „ Вяра“ – Дупница. Спече ли го Кристин Герова.
9. 24 май . Още едно планирано събитие за 24 май е игри на думи с деца със награди.
10. 1 юни. Отпразнувахме празника на детето, като поканихме известни аниматори, участвали в „ България търси талант“, които правиха красоти със сапунени мехури. Всички гости похапнаха от огромна торта специално за празника и други лакомства. Отделно имаше и арт кът с шатра , на който децата можеха да се забавляват с редица техники и материали за творене.
11. 18.06 Кръжок- пирография и направа на картини от парчета дънков плат.
12. 24.06. – се постави табела упоменаваща предназначението на сградата.
13. 02 .07 Кръжок- направа на картички с техниката „квилинг“.
14. 4.07. - Дълго време се планира поставянето на щанд на земляческата среща или ,както се нарича още събор, на с. Слатино, на който децата и ръководителката им са изработили всевъзможни красоти от кръжоците през годината. Чрез неопределена сума ,а като дарения жителите и гостите на селото успяха да се сдобият с тези красоти.
15. 16.07 Кръжок- направа на хвърчила и пускането им.
16. 23.07. - Детска дискотека организирана по повод усилията на децата , които взеха участие за продажба на предмети на щанда на празника на селото. Имаше диджей , пица и лакомства и торта на младежка тема-Тик-ток.
17. 30.07 Кръжок- мозайка от цветна хартия.
18. 6.08 Детски кръжок- Гипсови отпечатъци на пръсти на деца със помощта на материала алгинат.
19. 11.08 Бе взето решение да се пребоядисат и освежат пейките пред читалището и с помощта на деца и възрастни се реализира.
20. 13.08 организира се „ Плувно ден“ за децата на минерален басейн в село Слатино. Проведе се беседа за безопасността във вода и техники по плуване от учител ангажиран специално за случая. Проведоха се и най-различни забавни игри с награди и лакомства ,като дърпане на въже във вода, търсене на предмет под вода и състезание по плуване.
21. 12.08 Продължихме да обновяваме външния облик на читалището поставихме нови външни плафони пред читалището.
22. 3 .09. - Детски кръжок- изработване на магнитчета за хладилник и фигурки от гипс.
23. 24.09 Кръжок – Изработване на рамки за снимки с есенни материали и цветя.
24. 30.09 След изсъхване на боядисаните пейки ,бяха надписани и разкрасени с рисунки.
25. 2.10 Беше планиран поход и пикник до историческия параклис над с. Слатино на Еньовден ,за да се съберат и опознаят билките, но на въпросната дата бе 40 градуса. Отложихме похода за 2 октомври ,на който също се запознахме с полезни растения , като парушка/както се нарича по този край/ и след това направихме пикник с игри .
26. 15.10 – Присъединихме се към благородната кауза „ Капачки за бъдеще“. Сърцето се изработи саморъчно .
27. 31.10. - Хелоуин. Въпреки ,че празника е англоезичен , голямото желание от страна на децата ни подтикна да направим една забавна вечер за събиране на лакомства с костюми.
28. 20.11 – бе направено интервю от Българско Национално радио за дейността на читалището ни ,за културните и традиционни мероприятия.
29. 21.11 По повод празника „ Денят на християнското семейство“ ,се организира конкурс за рисунка на тема „ Моето семейство“.Онлайн конкурса приключи с награждаване и подаръци.
30. 22.11 На тази дата приключи дълго-планираният ремонт на тавана на читалнята в библиотеката ни.
31. 23.11 Изработи се коледна кутия- поща , за да могат всички деца да изпратят своите писма с желания до Дядо Коледа.
32. 3.12 . - Празника Варвара се цени много от местните. Младежите от Слатино с готовност участваха в ритуала.
33. 11.12 За втора поредна година се изработва коледен декор за снимки ,за всички които желаят да се снимат за спомен , а на определена дата с безвъзмездните услуги на професионален фотограф ,снима и желаещите за календари.
34. 18.12 Коледното тържество се проведе на открито с оглед мерките срещу коронавирус и голямото текучество на хора.Празника започна с коледна песен изпълнена от един ангел и 2 джуджето предвождайки добрият старец. Всяка дете получи своя подарък и участва в коледна томбола под формата на елха от картонени кутии. Всички гости имаха възможност да опитат лакомствата ,едни от които бяха коледни курабийки с щампа специално за случая.

През годината се публикуваше в социалните мрежи, историята на видни личности, честване и традиции на църковни празници, отбелязване дни с важно значение и мотивиращи мисли и цитати към любов към книгата.

Библиотеката към читалището се абонира за списание „ Журнал“ + 2 книги месечно, така през цялата година ,жителите можеха да се радват на нови и нови заглавия.

направи се проучване и публикуване в страницата на читалището за историята на значимите сгради в с. Слатино. Обърна се поглед най-вече на църквата , здравната служба, училището ,читалището и др.

Бяха подарени ретро игри на читалището от Венцислав Чорбаджийски. Имахме много дарители на книги, които обновихме библиотечния фонд, мебели които освежиха читалнята, лакомства и арт материали за кръжоците изпратени ни от Италия и още много други.

Осъществиха се екскурзии през цялата година /до колкото позволяваше епидемиологичната обстановка/ и съдействахме за други организирани събития, като гостуването ни в гр. Дупница на Ансамбъл чинарите -17.03.

**Секретар – библиотекар при НЧ „Просвета 1920 „ ………………………..**

**/ Биляна Димитрова/**